

**BUDAPEST FŐVÁROS ÖNKORMÁNYZATA**

pályázati felhívást tesz közzé

a tanulásban és a sportban kiemelkedő teljesítményt

nyújtó fiatalok számára.

***"ÉLEN A TANULÁSBAN, ÉLEN A SPORTBAN 2015"***

Budapest, 2015.

**„Élen a tanulásban, élen a sportban”**

pályázat elnyerésének feltételei

**A pályázat célja:**

1. A fővárosi tanulóifjúság ösztönzése a szellemi és fizikai képességek folyamatos fejlesztésére, a tanulás és a sport helyes arányainak kialakítására.
2. A köznevelési intézmények és a sportegyesületek kapcsolatának erősítése, továbbfejlesztése.
3. A tanulásban és a sportban kiemelkedő teljesítményt nyújtó fiatalok eredményeinek elismerése.

**A pályázatot kiírja és elbírálja: Budapest Főváros Önkormányzata.**

**A pályázat elnyerésére az adatlapot az alábbi feltételekkel lehet benyújtani:**

**A./ Tanulmányi eredmények:**

1. A budapesti alapfokú köznevelési intézmények 5-8. évfolyamú tanulói, akiknek a tanulmányi átlaga 4,80 vagy annál magasabb.
2. A budapesti középfokú köznevelési intézmények 9-14. évfolyamú tanulói, akiknek a tanulmányi átlaga 4,50 vagy annál magasabb.
3. A budapesti székhelyű felsőfokú oktatási intézmények nappali tagozatának hallgatói, akiknek a tanulmányi átlaga 4,00 vagy annál magasabb.

Mindhárom kategóriában a sajátos nevelési igényű diákok és hallgatók jelentkezését is várjuk.

A tanulmányi átlagnál a 2014/2015-ös tanév I. félévét, illetve felsőoktatási intézményeknél a 2014/2015. tanév első félév vizsgaidőszakában letett vizsgák eredményének átlagát kell figyelembe venni.

**A tanulmányi eredmény tekintetében csak számszerűsített átlag fogadható el!**

**B./ Sporteredmények:**

Azok jelentkezhetnek, akik eredményesen szerepeltek 2014. évben a következő dokumentált, elfogadott, hitelesített és ellenőrizhető egyéni és csapatversenyeken, melyek a sportági szakszövetségek, valamint sportszövetségek hivatalos versenynaptárában szerepeltek. Több fordulós versenyek, bajnokságok esetében a 2014. évben lezárultakat vesszük figyelembe.

1. Egyetemi Világbajnokság, Főiskolai EB,Európai Egyetemi Játékok I-VI. hely

Felnőtt ill. korosztályos VB-EB,   
Középiskolai Világbajnokság (ISF), valamint

Világkupa (egyéni szám, vagy csapatverseny)

1. Hazai országos, vagy bp-i felnőtt bajnokságok

egyéni versenyszámban I-VI. hely

csapatversenyben I-III. hely

1. Országos, vagy budapesti korosztályos bajnokságok

országos egyéni versenyszámban I-VI. hely

országos csapatversenyben I-III. hely

budapesti egyéni versenyszámban I-III. hely

budapesti csapatversenyben I. hely

1. Magyar Egyetemi-Főiskolai Országos Bajnokság  
   egyéni versenyszámban I-III. hely  
   csapatversenyben I. hely
2. Diákolimpia országos döntő   
   egyéni versenyszámban I-III. hely  
   csapatversenyben I. hely

## C./ Igazolások:

Tanulmányi eredmények:

A **2014/2015**-ös tanév **első félévi tanulmányi átlageredménye**, melyről a köznevelési intézmény által a pályázatra jelentkező nevére kiállított félévi értesítő másolatát kell csatolni. A másolatot az intézmény vezetőjével **hitelesíttetni kell** (intézményvezető, vagy tanulmányi iroda aláírása, köznevelési intézmény bélyegzője). **Amennyiben a félévi értesítő vonatkozó oldala nem tartalmazza a tanuló nevét, úgy azt a másolatra a hitelesítés előtt rá kell vezetni.**

**Tanulmányi átlageredmény:** a magatartás és szorgalom jegyek kivételével, az összes számmal meghatározott érdemjegy, vagy vizsgaeredmény számtani átlaga.

A csak szöveges értékelést kapott tárgyak eredményét a számításnál figyelmen kívül kell hagyni.

**A tanulmányi átlageredményt az adatlapon fel kell tüntetni!**

Sporteredmények:

I. esetén országos sportági szakszövetség, vagy országos sportági szövetség

II. esetén országos, illetve budapesti sportági szakszövetség, vagy sportszövetség

III. esetén országos, illetve budapesti sportági szakszövetség, vagy sportszövetség

IV. esetén Magyar, illetve Budapesti Egyetemi-Főiskolai Sportszövetség

V. esetén Magyar Diáksport Szövetség

Sajátos nevelési igényű tanulók/hallgatók esetén a sportszövetségi igazolást a verseny jellege szerinti szakszövetségnek kell igazolni.

**A sportedmények igazolását az adatlapon kell teljesíteni !**

A bíráló bizottság javaslata meghozatalánál a tanuló/hallgató számára legkedvezőbb – **egy sporteredményt** –, (a B./ pont alatt meghatározott versenyek legjobb eredményét) és a tanulmányi átlagát veszi figyelembe.

A bírálatnál előnyt élveznek az olimpiai sportágakban elért eredmények.

**Figyelem!**

Az adatokat a mellékelt nyomtatványon **2 példányban (1 eredeti és 1 másolat)** lehet benyújtani **a Budapesti Diáksport Szövetséghez (1053 Budapest Curia u 3 . III. ½. emelet 2.)**.

**HATÁRIDŐ:** **2015.május 29. péntek 12.00 óráig**

Egyéb mellékleteket (pl. díszoklevél fénymásolata, fotó, stb.) az értékelésnél nem veszünk figyelembe.

Az adatlapok a Budapesti Diáksport Szövetségnél (1053 Budapest, Curia u. 3. III. ½. emelet 2.), valamint a tankerületi köznevelési és kerületi sportigazgatási szervezeteknél és a felsőoktatási intézmények testnevelési tanszékein igényelhetők, vagy letölthetők a Városháza honlapjáról (**www.budapest.hu)** címen.A pályázat elnyerésével kapcsolatban információ kérhető: Thék Zsuzsa vezető főtanácsostól (telefon: 999-9468), vagy Németberta Sándor vezető főtanácsostól (telefon: 327-1289), illetve Pinnyey Richárd BDSZ főtitkártól (telefon: 266-7993).

A beadási határidő után, vagy postán határidőn túl feladott, illetve téves címre küldött, továbbá a formailag hibás, hiányos, vagy az elbírálásra alkalmatlan, valótlan adatokat tartalmazó kérelmeket a bíráló bizottság nem értékeli. Hiánypótlásra a pályázatra jelentkezőt nem szólítjuk fel.

**A felhívás a jelentkezési adatlappal együtt fénymásolható!**

Budapest, 2015. március

dr. Nagy Gábor Tamás

Emberi Erőforrások és Nemzetközi Kapcsolatok

bizottság elnöke



BUDAPEST FŐVÁROS

**2015. évi**

**„Élen a tanulásban, élen a sportban”**

|  |
| --- |
| **Csak a kiírással együtt értelmezhető!** |

|  |  |  |  |  |  |
| --- | --- | --- | --- | --- | --- |
| Név |  | | | | |
| Lakcím |  |  |  |  |  |
| Születési hely, idő |  | | | | |

|  |  |  |
| --- | --- | --- |
| Köznevelési intézmény neve: |  | |
| típusa\* |  | |
| címe | telefonszáma: | |
| Tanuló/hallgató évfolyama, osztálya | |  |
| tanulmányi átlageredménye 2014/2015. tanév I. félév\*\* | |  |

**KÖTELEZŐ KITÖLTENI**

\*pl: 8 oszt. ált. isk., 6 oszt. gimn., 8 oszt. gimn., vagy 12 évf. ált. isk. és gimn., stb.

\*\* A tanulmányi átlageredményt – a jelentkező nevére kiállított félévi értesítő másolatában – mellékelni kell, lásd. kiírás C) pont. Igazolások, tanulmányi eredmények alatt.

**A tanulmányi átlag (kerekítés nélkül) kiszámítása és feltüntetése kötelező!**

|  |  |
| --- | --- |
| Testnevelő neve |  |
| Sportág megnevezése |  |
| Sportegyesület neve |  |
| Edző neve |  |

|  |  |  |  |
| --- | --- | --- | --- |
| Az értékelés szempontjából figyelembe vehető jelentősebb eredmények (a kiírás B. pontjának felsorolása szerint) | | | |
| I, Egyetemi Világbajnokság, Főiskolai EB,Európai Egyetemi Játékok, felnőtt ill. korosztályos VB, EB, Középiskolai Világbajnokság (ISF), Világkupa | Időpont | Helyszín | Helyezés |
|  |  |  |  |
|  |  |  |  |
|  |  |  |  |
| Országos sportági szakszövetségi, vagy sportszövetségi igazolás (ph.+aláírás) | | | |
| II. Hazai országos vagy bp-i felnőtt bajnokságok | Időpont | Helyszín | Helyezés |
|  |  |  |  |
|  |  |  |  |
|  |  |  |  |
| Országos, illetve budapesti szakszövetségi, vagy sportszövetségi igazolás (ph.+aláírás) | | | |
| III. Országos, vagy budapesti korosztályos bajnokságok | Időpont | Helyszín | Helyezés |
|  |  |  |  |
|  |  |  |  |
|  |  |  |  |
| Országos, illetve budapesti szakszövetségi, vagy sportszövetségi igazolás (ph.+ aláírás) | | | |
| IV. Magyar Egyetemi-Főiskolai Országos Bajnokság | Időpont | Helyszín | Helyezés |
| Egyéni: |  |  |  |
|  |  |  |  |
|  |  |  |  |
| Csapat: |  |  |  |
|  |  |  |  |
|  |  |  |  |
| Magyar, ill. budapesti egyetemi-főiskolai sportszövetségi igazolás (ph.+ aláírás) | | | |
| V. Diákolimpia országos döntő | Időpont | Helyszín | Helyezés |
| Egyéni: |  |  |  |
|  |  |  |  |
|  |  |  |  |
| Csapat: |  |  |  |
|  |  |  |  |
| Magyar Diáksport Szövetség-i igazolás (ph. + aláírás) | | | |

|  |
| --- |
| **Egyéb fontos közlendő:** |
|  |
|  |
|  |
|  |

Hozzájárulok az adatlapban közölt adatoknak az elbíráláshoz szükséges nyilvántartásához és feldolgozásához, továbbá tudomásul veszem, hogy a pályázat elnyerése esetén törzsadataim (kategória, név, iskola neve, sportág) közzétételre kerülnek a Főpolgármesteri Hivatal Ügyfélszolgálati Irodáján, illetve megjelennek a Városháza honlapján.Tudomásul veszem továbbá , hogy adataimat a pályázat lebonyolítója az információs önrendelkezési jogról és az információs szabadságról szóló 2011. évi CXII. törvény rendelkezéseinek betartásával kezeli.

Budapest, 2015. ……………………………

.................................. ph. ..................................

testnevelő igazgató ill. tanszékvezető

.................................... ..........................

pályázó szülő (kiskorú pályázó esetén)